23/12/2015 | Administración LocalMunicipal
San Sadurniño
Corrección de erros en ordenanza fiscal

Advertiuse un erro no anuncio publicado no Boletín Oficial da Coruña nº 215, do pasado día 10 de novembro de 2015, mediante o que foi exposto ó público o texto completo da Ordenanza Fiscal nº 3, reguladora do Imposto sobre Vehículos de Tracción Mecánica, no seu artigo 7º, relativo a exnecións e bonificacions, e na súa disposición final. O texto completo corrixido do artigo 7º é o seguinte: 1. Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representación diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismos internacionais con sede ou oficina en España e dos seus funcionarios ou membros con estatuto diplomático. c) Os vehículos respecto dos que así se derive do disposto en tratados ou convenios internacionais. d) As ambulancias e demais vehículos directamente destinados á asistencia sanitaria, ou ao traslado de feridos ou enfermos. e) Os vehículos para persoas de mobilidade reducida que se refire a letra A do anexo II do Regulamento xeral de vehículos, aprobado polo Real decreto 2822/1998, do 23 de decembro. Así mesmo, están exentos os vehículos matriculados a nome de discapacitados para o seu uso exclusivo. Esta exención aplicarase en tanto se manteñan as devanditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables ós suxeitos pasivos beneficiarios destas por máis dun vehículo simultaneamente. Para os efectos do disposto neste parágrafo, se consideran persoas con discapacidade quen teña esa condición legal en grao igual ou superior ao 33 por cento. f) Os autobuses, microbuses e demais vehículos destinados ou adscritos ao servizo de transporte público urbano, sempre que teñan unha capacidade que exceda de nove prazas, incluída a do condutor. g) Os tractores, remolques, semirremolques e maquinaria provistos da libreta de inscrición agrícola.2. Para poder gozar das exencións a que se refiren as letras e) e g) do apartado 1 deste artigo, os interesados deberán instar súa concesión con anterioridade á data de devengo do imposto, indicando as características do vehículo, a súa matrícula, a causa do beneficio. A notificación na que se resolva a concesión da exención servirá de documento acreditativo da súa existencia. En caso de presentar a solicitude con posterioridade ao devengo do imposto a concesión da exención terá efectos desde o período impositivo seguinte ao da solicitude. Xunto coa petición de exención regulada no segundo parágrafo do parágrafo e) do apartado 1 deste artigo os interesados deberán xuntar a seguinte documentación: Vehículos conducidos por persoas con discapacidade: 1.- Fotocopia do certificado do grao de discapacidade expedido pola Consellería de Traballo e Benestar ou organismo equivalente no que conste o grao e a clase de discapacidade padecida. Na súa falta, acreditación da condición de pensionista da Seguridade Social que teña recoñecida unha pensión de incapacidade permanente no grao de total, absoluta ou gran invalidez ou de pensionista de clases pasivas que teña recoñecida unha pensión de xubilación ou de retiro por incapacidade permanuente para o servizo ou inutilidade.2.- Fotocopia do permiso de condución (anverso e reverso). Exhibición do orixinal no momento da presentación.3.- Fotocopia do permiso de circulación a nome do discapacitado. Exhibición do orixinal no momento da presentación.4.- Fotocopia da póliza de seguro do vehículo na que figure o discapacitado como condutor habitual do mesmo. Exhibición do orixinal no momento da presentación.5.- Fotocopia do DNI.6.- Fotocopia da ficha técnica do vehículo.7.- Declaración do uso exclusivo do vehículo por parte do beneficiario da exención.8.- Xustificación do empadroamento do discapacitado no Concello de San Sadurniño. Queda condicionada esta concesión á liquidación de débedas pendentes co Concello por tódolos conceptos. Vehículos destinados ao transporte de discapacitados: 1.- Fotocopia do certificado do grao de discapacidade expedido pola Consellería de Traballo e Benestar ou organismo equivalente no que conste ademais do grao de discapacidade, que o discapacitado ten necesidade de asistencia de terceiras persoas ou que ten dificultades graves de mobilidade que lle impidan a utilización do transporte colectivo. Na súa falta, este documento poderá ser substituído polo correspondente informe do Concello acreditativo das devanditas circunstancias.2.- Fotocopia do permiso de circulación a nome do discapacitado. Exhibición do orixinal no momento da presentación.3.- Fotocopia da póliza de seguro do vehículo. Exhibición do orixinal no momento da presentación.4.- Fotocopia do DNI do discapacitado e do condutor habitual do vehículo.6.- Fotocopia da ficha técnica do vehículo.7.- Declaración do uso exclusivo do vehículo para o transporte do beneficiario da exención.8.- Xustificación do empadroamento do discapacitado e do condutor habitual do vehículo no Concello de San Sadurniño. Queda condicionada esta concesión, á liquidación de débedas pendentes co Concello por tódolos conceptos. As exencións que no seu caso se concedan en calquera dos dous supostos anteriores, non serán aplicables aos suxeitos pasivos beneficiarios das mesmas por máis dun vehículo simultaneamente.1. Gozarán dunha bonificación do 100 por cento da cota incrementada do imposto os vehículos históricos e todos aqueles que teñan unha antigüidade mínima de vintecinco anos, contados a partir da data da súa fabricación, tomando como tal, se esta non se coñecera, a da súa primeira matriculación ou, no seu defecto, a data en que o correspondente tipo ou variante se deixou de fabricar. O peticionario deberá atoparse ó corrente do pago do imposto.2. Gozarán dunha bonificación do 50% sobre a cota do IVTM os vehículos híbridos eléctricos (vehículos que combinan motores eléctricos e de combustión). Igualmente terán a mesma bonificación os vehículos eléctricos. O peticionario deste beneficio fiscal deberá instar a súa concesión acompañando á solicitude unha copia da ficha de características técnicas do vehículo na que conste que este é un vehículo de motor híbrido eléctrico ou integramente eléctrico. Achegarán tamén, unha copia do permiso de circulación, aos efectos de acreditar a titularidade do vehículo. O peticionario deberá atoparse ó corrente do pago do imposto. Os acordos sobre os que se recoñezan ás persoas interesadas as bonificacións previstas nos apartados 1 e 2 anteriores, terán efectos a partir do exercicio seguinte ao da súa petición, agás nos supostos de declaración de alta dos vehículos de motor eléctrico ou híbridos, en cuxo caso terán efectos no propio exercicio, sempre que a persoa titular solicite a bonificación e acredite o dereito á mesma, nos termos que se establecen nos apartados anteriores.” En canto á Disposición Final, onde di: “… as modificacións introducidas nesta Ordenanza entrarán en vigor o día 1 de xaneiro de 2015,. “ Debe dicir: “… as modificacións introducidas nesta Ordenanza entrarán en vigor o día 1 de xaneiro de 2016,. “ Coa publicación do presente anuncio considérase corrixido o referido erro. San Sadurniño, 15 de decembro de 2015. O Alcalde, Secundino García Casal.